Jelaskan Kitu. dari World Trade Organization dalam bahasa sunda

WTO markasna di Jenéwa, Swiss. Dina taun 2016, organisasi ieu mibanda 164 nagara anggota jeung wilayah kapabéanan anu ngaréksa 99,5% populasi dunya ogé 98% dagangan di dunya. Sakabéh anggota WTO diwajibkeun milu kana  aturan-aturan dasar anu geus ditetepkeun dina kasaluyuan  Persetujuan Marrakesh. Salah sahiji aturan éta tayalian  "hiji perlakuan anu sami pikeun sadaya anggota", anu hartosna dimana aya kaistiméwaan anu dibikeun ku hiji anggota WTO ka anggota WTO séjén ieu téh  kudu dibikeun ogé  ka sakabéh anggota WTO. Selian ti kitu, dumasar aturan "perlakuan nasional", anggota WTO kudu méré aturan anu sarua ka produk asing anu geus aya dina pasar doméstikna sakumahakana barang anu sarua hasil produksi nagarana diperlakukeun di nagarana. Samentawis kitu, dua badan anu boga wewenang ngaluarkeun putusan  utama di WTO tayalian Konférénsi Tingkat Menteri jeung Déwan Umum. Sakur anggota WTO nyokot kaputusan dumasar kana konsénsus, tapi umpama konsénsus henteu kapanggih, kaputusan baris dicokot ngaliwatan Mékanisme pangumpulan sora. Organisasi Perdagangan Dunia ogé mibanda sistem dina ngaréngsékeun hiji perkara atawa pacéngkadan anu ngabeungkeut sacara hukum. Perkara dagang anu dirandapan ku hiji anggota jeung anggota liangna  mimitina dibawa heula ka panel anu dijieun husus pikeun ngaréngsékeun éta perkara. Pihak anu henteu sapagodos jeung kaputusan  Panél bisa mawa perkarana ka  Badan Banding.

Ku ayana ieu  WTO geus hasil ngurangan  tarif jeung halangan dina hubungan  dagang séjénna, jeung ieu kaberhasilan disebutkeun tos ngaronjatkeun kamekaran ékonomi, nurunkeun angka kamiskinan, katut nurunkeun harga. Ngan, ieu organisasi ogé menang kiritikan alatan  dianggap kurang maliré kapentingan-kapentingan masyarakat lianna, ieu ogé dicap henteu démokratis, utamana  balukar kurangna ngalibetkeun lembaga swadaya masyarakat jeung katimpangan kakuatan antawis nagara maju sareng nagara berkembang.